SET ยังไซด์เวย์ กูรูฟัน 10 หุ้นเด็ด ส่งออกมาแรง
ดัชนีหุ้นไทย (SET) วันนี้ ยังอยู่ในช่วง Sideway แต่หากหลุดแนวรับหรือพักฐานมองว่าเป็นโอกาสเข้าซื้อ เนื่องจากภาพรวมหุ้นส่วนใหญ่ยังเป็นบวก การลงทุนแนะนำเก็งกำไรหุ้นกลุ่มส่งออกที่ได้รับปัจจัยบวกจากเงินบาทอ่อนค่า รวมถึงกลุ่มที่แนวโน้มกำไรไตรมาส 3 จะออกมาดี
30 ก.ย. 2560

ข่าวหุ้นธุรกิจออนไลน์รายงาน เช้านี้ ณ เวลา 9.40 น. ค่าเงินบาทอยู่ที่ 33.35 บาทต่อเหรียญ ขณะที่ตลาดหุ้นเอเชียปรับตัวเพิ่มขึ้น หลังดัชนีดาวโจนส์ตลาดหุ้นนิวยอร์กปิดบวกเมื่อคืน โดยได้รับปัจจัยหนุนจากแผนปฏิรูปภาษีครั้งใหญ่ของประธานาธิบดีโดนัลด์ ทรัมป์ รวมทั้งความคาดหวังว่า คณะทำงานของปธน.ทรัมป์จะสามารถผลักดันแผนปฏิรูปภาษีฉบับนี้ให้ผ่านความเห็นชอบจากสภาคองเกรสได้
นักวิเคราะห์มองดัชนีหุ้นไทย (SET) วันนี้ ยังอยู่ในช่วง Sideway แต่หากหลุดแนวรับหรือพักฐานมองว่าเป็นโอกาสเข้าซื้อ เนื่องจากภาพรวมหุ้นส่วนใหญ่ยังเป็นบวก การลงทุนแนะนำเก็งกำไรหุ้นกลุ่มส่งออกที่ได้รับปัจจัยบวกจากเงินบาทอ่อนค่า รวมถึงกลุ่มที่แนวโน้มกำไรไตรมาส 3 จะออกมาดี หุ้นเด่นเลือก CPALL, HMPRO, BEAUTY, ESSO, CPN, MINT GFPT, KCE, HANA และ CCET
บล.ธนชาต ระบุในบทวิเคราะห์ (28 ก.ย.) ว่า การ “ผันผวน” วานนี้ไม่ได้ทำให้ภาพระยะสัปดาห์เปลี่ยนไป คงเป้าหมาย 1,690 +/- จุด เหมือนเดิม และการพักฐานเป็นโอกาส “ซื้อ” มอง 1) นักวิเคราะห์ปรับเป้าหมายพื้นฐานหุ้นขึ้นต่อเนื่อง (Re-rating) เห็นจาก revision ratio ที่เป็น “บวก” สูงสุดในสัปดาห์ที่ผ่านมา 2) เศรษฐกิจเร่งตัวดี ธปท.ปรับคาดการณ์การเติบโต GDP ขึ้นเป็น 3.8% ในปี 2017-18 และ กฎหมาย EEC มีความคืบหน้า สนช. ลงมติรับหลักการเบื้องต้น ตั้งคณะกรรมาธิการเฉพาะกิจศึกษาจะมีความชัดเจนใน 60 วัน
แนะนำ 1.”ซื้อ” กลุ่มค้าปลีก (Overweight) มอง SSSG เร่งตัวใน 2H17 ชอบ CPALL, HMPRO ที่คาดว่าจะฟื้นตัวเด่นเทียบกับ 2Q17 ขณะที่ SSSG ของ BEAUTY และ CPN (จะเข้าสู่วงจรการเติบโตรอบใหม่ในปี 2018 เป็นต้นไป) ยังเติบโตแข็งแกร่งต่อเนื่อง
2.Laggard play ที่คาดการณ์กำไร 3Q17 ออกมาดี : “ซื้อ” ESSO (ค่าการกลั่นสูง ไม่มีปิดโรงกลั่น และคาดว่าจะล้างขาดทุนสะสมหมดเปิดทางจ่ายปันผลสิ้นปีนี้) MINT (Laggard play ในกลุ่มโรงแรมที่กำไรเติบโตดี)
บล.แอพเพิล เวลธ์ ระบุในบทวิเคราะห์ (28 ก.ย.) วาง Filter แนวรับที่ 1,660 จุด กรณียืนได้โมเมนตัมตลาดยังอยู่ในช่วง Sideway แต่หากหลุดแนวรับดังกล่าว แนะนำลดพอร์ตลง 20 % ระยะสั้นแนะนำเก็งกำไรหุ้นกลุ่มส่งออกที่ได้รับปัจจัยบวกจากเงินบาทอ่อนค่า เช่น GFPT, KCE, HANA, CCET
 
 
 